‫- ["علي"] أنا اللي هوزع.‬ ‫- ["شريف"] وزع يا سيدي.‬
‫- ["منى"] طب ليه علطول أنت؟‬ ‫- ["شريف"] معلش.‬
‫- ["علي"] مش عارف.‬ ‫- ["يحيى"] معلش، يلا.‬
‫["يحيى"] طيب يا جماعة،‬ ‫أنا [بالإنجليزية] المحقق‬‫.‬
‫آه. إحنا بنضيع باين؟‬
‫يا عم، "يحيى" [بالإنجليزية] المحقق.‬ ‫نعرف إن كلنا متنا.‬
‫- يبقى بنضيع.‬ ‫- ["منى"] ربنا يستر.‬
‫[ضحكة خافتة]‬
‫["يحيى"] طب بصراحة كدة يا جماعة،‬
‫- بصراحة…‬ ‫- ["علي"] اخلص.‬
‫["يحيى"] أنا شاكك إن "منى" هي اللي قتلت.‬
‫["منى"] نعم؟‬ ‫هو أنت بتداري على عملتك مثلًا ولا إيه؟‬
‫- ["يحيى"] لأ.‬ ‫- أنا ابني مش هيتجوز البنت دي.‬
‫الولد لسة صغير.‬
‫ليه يبقى أب ويشيل الهم بدري؟‬
‫ليه يضطر يتجوز‬ ‫ويخلف عشان اتهببوا مع بعض وحملت؟‬
‫إيش عرفني إنها ما بتضحكش عليه؟‬
‫أعرف منين إن اللي في بطنها دا ابنه أصلًا؟‬
‫هو أنت ما بتردش عليا ليه؟‬
‫في إيه أهم من اللي أنا بقوله؟‬
‫هو أنتي مش ناوية تسيبينا وتمشي؟‬
‫شاغلة بالك بقى ليه‬ ‫الواد هيتجوز مين ولا هيبقى أبو مين؟‬
‫[تتصاعد موسيقى ترقّب]‬
‫ما تشغليش بالك. سيبينا، إحنا هنعرف نتصرف.‬
‫بطل طريقتك دي.‬
‫اللي بيني وبينك مالوش دعوة بولادي.‬
‫أنا أمهم، سواء فضلت أو ما فضلتش.‬
‫لأ.‬
‫فضلتي غير ما فضلتيش.‬
‫ما هو أنتي مش هتاخدي كل حاجة معاكي،‬
‫عشان تروحي تتسرمحي‬ ‫وبعد كدة عاوزة برضو تتحكمي في حياة الولاد.‬
‫بتعاقبني عشان قولتلك عاوزة أتطلق.‬
‫آه.‬
‫أنا هتصرف.‬
‫[تستمر الموسيقى وتتصاعد]‬
‫[تتوقف الموسيقى]‬
‫[موسيقى المقدمة]‬
‫- [موسيقى طنانة متصاعدة]‬ ‫- [نباح كلاب بعيد]‬
‫[طنين اهتزاز هاتف]‬
‫أيوة يا ماما؟‬
‫اهدي، أنا كويسة.‬
‫أنا جايالك في الطريق دلوقتي.‬
‫ماشي.‬
‫[تستمر الموسيقى]‬
‫[تستمر الموسيقى مع تكات ساعة]‬
‫[تتوقف الموسيقى وتكات الساعة]‬
‫["علي"] ليه سفرتوني بعد الحادثة؟‬
‫["سوسن"] إيه؟‬
‫[يتنهد] ليه سفرتوني بعد ما "نادية" اتقتلت؟‬
‫يعني إيه ليه سفرناك؟‬
‫أنت ناسي حالتك كانت عاملة إزاي؟‬
‫وأنا كأم يعني كنت المفروض أتصرف إزاي؟‬
‫أنا كان لازم أحميك يا "علي".‬
‫كان لازم أبعدك عن كل دا.‬
‫ولا كنتوا عايزين تبعدوني،‬
‫عشان معرفش إنها اتقتلت؟‬
‫"علي"، إحنا ما كناش نعرف.‬
‫أمال مين اللي كان يعرف؟‬
‫إحنا عرفنا والقضية شغالة.‬
‫- ولما عرفتوا…‬ ‫- [باب يُغلق]‬
‫عرفتوا مين اللي قتلها؟‬
‫[موسيقى رنانة خافتة]‬
‫[وقع خطوات]‬
‫كنتي فين يا "ليلى"؟‬
‫قلقتيني عليكي.‬
‫ما أنا قولتلك يا ماما إني جاية.‬ ‫مالك؟ فيه إيه؟‬
‫"يحيى" حاول يقتل أخوكي النهاردة.‬
‫[موسيقى صادمة]‬
‫إيه؟‬
‫["علي"] في اللحظة دي…‬
‫كان سهل عليا أقتله.‬
‫["ليلى"] وما عملتش كدة ليه؟ [صدى]‬
‫["علي"] مش عارف…‬
‫يمكن عشان ما يستاهلش يموت.‬
‫أو يمكن عشان عشت سنين طويلة…‬
‫شايل ذنب إني السبب في موت أخته.‬
‫ما كانش عندي استعداد أشيل ذنبه هو كمان.‬
‫[موسيقى صادمة طنانة]‬
‫- [تتوقف الموسيقى]‬ ‫- [بوق قطار]‬
‫[زقزقة عصافير خافتة]‬
‫[تتصاعد موسيقى ترقّب]‬
‫[تأوه خافت]‬
‫[نغمة رسالة هاتف خلوي]‬
‫[تأوه خافت]‬
‫- [نغمة رسالة]‬ ‫- [موسيقى مقبضة]‬
‫"(الأرملة السوداء)"‬
‫[نغمة رسالة]‬
‫[طقطقة لوحة المفاتيح]‬
‫[بصوت خافت] لو مش "علي"…‬
‫"(يحيى) يكتب"‬
‫يبقى…‬
‫[نغمة إرسال]‬
‫[نغمة رسالة]‬
‫[بصوت خافت] مش عايز فوازير.‬
‫- مين؟‬ ‫- [نغمة إرسال]‬
‫"ياسين"؟‬
‫"سوسن"؟‬
‫[تتصاعد الموسيقى تدريجيًا]‬
‫"منى"؟‬
‫"شريف"؟‬
‫[نغمة إرسال]‬
‫"الأرملة السوداء - غير متصلة"‬
‫- [تتوقف الموسيقى]‬ ‫- [حفيف]‬
‫- [سعال]‬ ‫- [نعيق غراب]‬
‫[موسيقى إلكترونية مقلقة]‬
‫تعرف أنت هنا ليه؟‬
‫أنا بسأل السؤال مرة واحدة بس.‬
‫عملت حاجة غلط خلتني أجيبك هنا؟‬
‫والله العظيم تلاتة يا باشا‬ ‫ما عملت حاجة غلط،‬
‫من ساعة ما اتولدت.‬
‫[تتصاعد موسيقى طنانة]‬
‫["مالديني"] إيه يا باشا؟‬ ‫أنا غلبان يا باشا.‬
‫أنا ماشي جنب الحيط والله يا باشا.‬
‫أنا بحب الصراحة.‬
‫ربنا يعمر بيتك يا رب!‬
‫- ربنا يوقفلك ولاد الحلال…‬ ‫- لا، استنى.‬
‫بس ما بحبش الكدب.‬
‫[يصرخ وينتحب]‬
‫[رفرفة طيور]‬
‫[رنين جرس وطرق على الباب]‬
‫أنا شايفاك على فكرة. افتح.‬
‫عايزة مني إيه؟‬
‫أنت إمبارح وقعت وأنا اللي أنقذتك.‬
‫لو عايزة أقول لحد على مكانك،‬ ‫ما كانش زمانك هنا دلوقتي.‬
‫إيه اللي أنت عامله في نفسك دا؟‬
‫لازم نطهر الجرح.‬
‫["ليلى"] حظي أنا وأنت‬ ‫إن الرصاصة دخلت وخرجت.‬
‫لولا كدة ما كنتش عرفت أعمل حاجة.‬
‫كان هيبقى لازم مستشفى.‬
‫بس برضو يعني أنتي مش دكتورة.‬
‫دا على أساس إن أنت عندك حل تاني ولا إيه؟‬
‫ما تقلقش يا عم.‬
‫أنا عارفة أنا بعمل إيه.‬
‫أنتي عرفتي طريقي إزاي؟‬
‫من المرتبة.‬
‫[صرير باب]‬
‫["ليلى"] الفاتورة وقعت منك‬ ‫ولقيت فيها العنوان.‬
‫[بخ سائل]‬
‫وليه اللفة الطويلة دي بقى؟‬
‫ما أنا قلتلك قبل كدة وأنت ما صدقتنيش.‬
‫أنا عايزة أعرف الحقيقة.‬
‫[بخ سائل]‬
‫وأنا برضو قلتلك،‬
‫عايزة تعرفي الحقيقة،‬
‫روحي لأهلك.‬
‫- اسأليهم.‬ ‫- محدش منهم بيجاوبني.‬
‫قالوا للحرامي احلف…‬
‫"يحيى"، أنا مصدقاك.‬
‫عارفة إنك اتظلمت.‬
‫[تصاعد موسيقى مؤثرة]‬
‫بص، أنا عارفة إن اللي أنا بعمله دا‬ ‫غريب جدًا.‬
‫أنا نفسي مش فاهمة.‬
‫بس أنا من ساعة ما قابلتك في الحفلة‬ ‫وفي حاجة شداني ليك.‬
‫من ساعتها ما بفكرش في حاجة‬ ‫غير الفترة اللي ماتت فيها "نادية".‬
‫- اتقتلت.‬ ‫- يمكن اتقتلت، أنا معرفش حاجة.‬
‫مش يمكن اتقتلت، هي اتقتلت‬ ‫وأنتي مش فاكرة عشان كنتي عيلة صغيرة.‬
‫لأ. علشان مش فاكرة.‬
‫الفترة كلها اتمسحت من دماغي بأستيكة،‬ ‫ومش فاهمة أي حاجة.‬
‫الدكتور بتاعي بيقول إن دا بسبب الصدمة.‬
‫وعلشان أنا كنت متعلقة بيها و…‬
‫شفتها بتموت.‬
‫وإن عقلنا ساعات‬ ‫بيضيع الذكريات اللي مش قادر يتعامل معاها.‬
‫بس مش دي المشكلة.‬
‫[تتلجلج] المشكلة إن أنا…‬
‫أنا فاكرة بس مش فاكرة، أنا…‬
‫حاسة بالحاجات بس…‬
‫مش قادرة أمسكها.‬
‫فاهم قصدي؟‬
‫[تستمر الموسيقى]‬
‫يمكن أنت الوحيد اللي هتقدر تساعدني.‬
‫إشمعنى أنا؟‬
‫عشان كلهم عايزين ينسوا وينسّوني.‬
‫- أنا وأنت بس اللي عايزين نفتكر ونعرف.‬ ‫- [تتوقف الموسيقى]‬
‫بص، إحنا ممكن نساعد بعض، بس أنا عندي شرط.‬
‫في شرط كمان؟‬
‫ما تأذيش حد من عيلتي.‬
‫لا والله؟‬
‫وأنا المفروض بقى آخد حقي إزاي؟‬
‫هتتوسطيلي عندهم؟‬
‫لو عايز حق "نادية" نوصل للحقيقة الأول.‬
‫- وبعدين نبلغ البوليس.‬ ‫- نبلغ إيه؟‬
‫أنا هشهد معاك.‬
‫أخوكي حاول يقتلني إمبارح!‬
‫وما قتلكش، دا أنت اللي كنت رايح تقتله.‬ ‫وأنا جيتلك أهو.‬
‫لا كتر خيره!‬
‫بما إنكم عيلة طيبة كدة وعايزين تخدموا،‬
‫ما نقعد كلنا مع بعض‬ ‫ونفهم منهم إيه اللي حصل.‬
‫أنا مش عيلتي.‬
‫أنتي مش عيلتك، بس أنتي عيّلة.‬
‫[موسيقى ترقّب إلكترونية]‬
‫أبوكي باعت ورايا الراجل دا.‬
‫شغلته إنه يقتلني.‬
‫[بانفعال] بابا عايز يحمينا!‬
‫لو مش هتأذي حد مننا مش هيعملك حاجة.‬
‫روّحي يا "ليلى".‬
‫كل اللي أنتي بتقوليه دا‬ ‫ينفع في أفلام كارتون، كوميدي.‬
‫روّحي وانسي إن أنتي شوفتيني من أساسه.‬
‫أنت لو راجع تنتقم، مفيش حاجة هتوقفك.‬
‫أكيد.‬
‫بس لو عايز تعرف الحقيقة،‬ ‫أنا البني آدمة الوحيدة اللي عايزة أساعدك.‬
‫شوف بقى أنت عايز إيه، ولو عوزتني هتلاقيني.‬
‫[أغنية صوفية خافتة]‬
‫["يحيى"] استني!‬
‫[تتصاعد الأغنية]‬
‫[تهليل مختلط بالأغنية الصوفية]‬
‫["شريف"] يا "ليلى"، أنتي فين؟‬
‫- مش شايفك!‬ ‫- بص وراك.‬
‫إيه يا "ليلى"؟‬
‫كنتي عايزة إيه؟‬
‫إزيك يا "شريف"؟‬
‫["فتلة"] والنبي عسل!‬
‫[فتاة بالإنجليزية] إيه؟‬ ‫عيد اللي قولته لو سمحت.‬
‫[بالمصرية] والحلوين جايين سياحة ولا علاج؟‬
‫[بالإنجليزية] اتكلم إنجليزي أرجوك.‬
‫["فتلة" بالمصرية] يبقى علاج.‬
‫[الفتاة بالإنجليزية] آسفة، مش فاهماك.‬
‫["يحيى"] بقولك إيه،‬ ‫عايزك في مشوار كدة تأمنلي ضهري.‬
‫["فتلة"] تمام. لاغيني لما تعرف.‬
‫وأنا هبقى وراك علطول.‬
‫[يصرخ وينتحب]‬
‫ما تيجي ناخد لفة في "سقارة" كدة،‬
‫نشربلنا كانزتين تمانية في المللي.‬
‫[بالإنجليزية] آسفة جدًا.‬
‫[تخفت الأغنية تدريجيًا]‬
‫فين الشرايط يا "شريف"؟‬
‫شرايط إيه؟‬
‫[موسيقى رنانة]‬
‫شرايط الفيديو اللي كنت بتصورها في الرحلة،‬
‫عشان الفيلم بتاعك.‬
‫أنت إيه اللي فكرك بيها؟‬
‫أكيد فيها حاجة ممكن تساعدني أعرف‬ ‫إيه اللي حصل لـ"نادية".‬
‫للأسف،‬
‫الشرايط دي ما بقتش موجودة.‬
‫إيه؟‬
‫عايزني أشيلهم 15 سنة أعمل بيهم إيه؟‬
‫عمرك ما كنت بترمي حاجة.‬
‫بالذات أي حاجة كنت بتصورها.‬
‫هي دي أي شرايط؟‬
‫[تستمر الموسيقى]‬
‫مش أنت لوحدك اللي حياتك اتفشخت يا "يحيى".‬
‫دا مش معناه برضو أنك ترمي الشرايط…‬
‫ما كنتش عايز أي حاجة تفكرني‬ ‫ولا بيك ولا بـ"نادية" ولا بنفسي.‬
‫أنت فاكر أنا كنت بصور الشرايط دي ليه؟‬
‫كنت عايز تقدم في مدرسة السينما.‬
‫عشان تبقى مخرج.‬
‫وما بقيتش عشان كل اللي حصل.‬
‫[موسيقى حزينة]‬
‫قعدت شهور مش عارف أفتح الشرايط‬ ‫ولا عارف حتى أمسك الكاميرا.‬
‫كل اللي بفتكره أنت،‬
‫واللي حصل زمان،‬
‫و"نادية".‬
‫وقفت مشلول مكاني.‬
‫والسنين بتعدي من غير ما آخد بالي.‬
‫وأنت جاي دلوقتي تسألني على الشرايط؟‬
‫عمري ما تخيلت إن أنا أطلع ألاقيك وسطيهم.‬
‫مرمي في حضن الناس اللي دخلتني السجن.‬
‫أنت بتلومني على إيه؟‬
‫جاي دلوقتي تشيّلني إيه؟‬
‫أنا ما سبتكش يا "يحيى".‬
‫أنا ما كنتش موافق‬ ‫على اللي أنت كنت عايز تعمله.‬
‫وقفت قصادك لحد مكتب وكيل النيابة.‬
‫أنت اللي اخترت.‬
‫كانت سنة يا "شريف".‬
‫سنة!‬
‫مش 15.‬
‫سنة ولا 15،‬
‫أنت برضو اللي بعتها بالرخيص.‬
‫وأنت بعتلهم إيه يا "شريف"؟‬
‫ها؟‬
‫شفت نفسك دلوقتي بقيت عامل إزاي؟‬
‫عينك ميتة.‬
‫شفت أنت نفسك؟‬
‫شفت نفسك وأنت بتقتل؟‬
‫مين كان يصدق؟‬
‫السجن.‬
‫بيطلع الناس ناس تانيين.‬
‫وبرة السجن برضو يا "يحيى".‬
‫بيخلي الناس ناس تانيين.‬
‫[تستمر الموسيقى الحزينة]‬
‫أنت حر.‬
‫بس ما تورطش معاك ناس تانية.‬
‫"ليلى" لسة صغيرة.‬ ‫ما لهاش دعوة بكل اللي أنت عايز تعمله.‬
‫أنا همشي عشان ما أتأخرش على بنتي.‬
‫في ظروف تانية، كنت أحب أعرّفك عليها.‬
‫كانت هتحبك يا "يحيى".‬
‫[موسيقى إلكترونية في الخلفية]‬
‫- يلا بينا.‬ ‫- إيه دا؟‬
‫مش جاية معاك.‬
‫أنتي فاهمة أنتي بتعملي إيه؟‬
‫أنت مش قلتلي روحي اسأليه هو؟‬
‫ما كانش دا قصدي!‬
‫أهو دا اللي حصل بقى.‬
‫"ليلى".‬
‫الموضوع مش هزار.‬
‫مش طلعة مجنونة من طلعاتك!‬
‫عارفة.‬
‫[يتصاعد وقع الموسيقى]‬
‫- [تستمر الأغنية]‬ ‫- [ثرثرة متداخلة]‬
‫["ليلى"] إيه يعني؟ مفيش فيديوهات؟‬
‫["يحيى"] دا اللي قاله.‬
‫أنت مصدقه؟‬
‫أنتي مصدقاه؟‬
‫معرفش.‬
‫تعالي.‬
‫استنى.‬
‫[تستمر الأغنية الصوفية]‬
‫العفو.‬
‫[صراخ مكتوم]‬
‫[ضحكات متداخلة]‬
‫بحبك يا "علي".‬
‫[موسيقى مؤثرة]‬
‫["يحيى"] ما هو مش غريبة… [يتنفس بحدة]‬
‫…على اللي اتربى على إيدين راجل‬ ‫قتل أبوه بحسرته،‬
‫يقتل ابنه [يعلو صوته] وأم ابنه كمان!‬
‫[منتحبًا] "نادية"!‬
‫[موسيقى ترقّب إلكترونية]‬
‫- [ضحكات]‬ ‫- [تلاطم أمواج]‬
‫[تخفت الموسيقى]‬
‫["علي"] هو أنت عارف‬ ‫كان في إيه بين خالك وجدك؟‬
‫جدك أبو خالي.‬
‫هو دا اللي أنت كنت عايزني فيه؟‬
‫هو جدك مات إزاي؟‬
‫مالك يا "علي"؟‬
‫مات زي ما كل الناس بتموت.‬
‫أنت بتتكلم في إيه؟ أنا مش فاهم قصدك.‬
‫بدردش معاك يا "شريف".‬
‫يمكن تكون عارف حاجة.‬
‫تفتكر خالك…‬
‫ليه علاقة بموت جدك؟‬
‫أنت اتهبلت؟‬
‫ولا جرى في مخك حاجة؟‬
‫ولا "يحيى" هو اللي ملأ عقلك بالكلام دا؟‬
‫"يحيى"…‬
‫أنت محتاج تريح دماغك شوية بعد اللي حصل.‬
‫عايز أعرف مين اللي عمل كدة في "نادية"،‬
‫وليه.‬
‫[تتصاعد الموسيقى]‬
‫طب ممكن تهدى يا "فتلة" عشان نعرف نفكر؟‬
‫[بانفعال] ماهو ماسموش كلام دا يا "يحيى"!‬
‫يبقى الراجل بتاعنا اللي بيساعدنا‬ ‫مش عارفين إذا كان عايش ولا ميت،‬
‫وأنت ولا أنت هنا!‬
‫وأنا قلتلك أنا بتطقس بطريقتي،‬ ‫وبدور على طريقة عشان ألاقي…‬
‫["فتلة"] بقولك الواد مش عارفين‬ ‫إذا كان عايش ولا ميت!‬
‫وأنت لسة بتدور على طريقة؟‬
‫اسمع يا "يحيى"،‬
‫أنت الحوار لما كان معاك،‬ ‫كنا كلنا واقفين في ظهرك.‬
‫وأنت لسة عايز تتطقس.‬
‫بقولك إيه؟‬
‫الواد دا لازم يرجع يبات‬ ‫في حضن أمه الليلة دي.‬
‫لإما والله العظيم تلاتة، أروحلهم وبطولي،‬
‫وهجيبه يعني هجيبه!‬
‫خلص الكلام!‬
‫[موسيقى إثارة رنانة]‬
‫"مالديني"!‬
‫[تستمر الموسيقى وتتصاعد]‬
‫[رنين جرس]‬
‫هششش. [بالإنجليزية] خمن مين هنا؟‬
‫[بالمصرية] عاملالي مفاجأة ولا إيه؟‬
‫[تتصاعد موسيقى الإثارة]‬
‫["آية"] تارا!‬
‫[ضحكة عالية]‬
‫- [تتوقف الموسيقى]‬ ‫- خالي.‬
‫أنتي بتعملي إيه في جدو؟‬
‫بلعب معاه.‬
‫["ياسين"] خلاص خضيتيه؟‬
‫يلا خشي جوة بقى عند ماما.‬
‫["آية" بالإنجليزية] أوكي.‬
‫[موسيقى مقلقة رنانة]‬
‫إزيك يا خالي؟‬
‫ما قولتليش يعني اللي أنت جاي.‬
‫خير يا خالي؟‬
‫أنت قابلت "يحيى"؟‬
‫بتساعده ضد عيلتك؟‬
‫لأ.‬
‫ما ساعدتوش. ما حصلش.‬
‫وهو فين دلوقتي؟‬
‫معرفش.‬
‫ما تعرفش؟‬
‫معرفش.‬
‫معرفش أي حاجة.‬
‫ممكن تسيبوني في حالي؟‬
‫تسيبوني؟‬
‫هما مين دول؟‬
‫هو أنت بتحط عيلتك‬
‫مع قتال القتلة دا في جملة واحدة؟‬
‫بتساعده يقتل حد فينا يا وسخ؟‬
‫ما ساعدتوش.‬
‫وقابلته مرة واحدة وهو اللي جالي.‬
‫أنا معرفش أي حاجة!‬
‫بدل ما تجيلي أنا، روح شوف…‬
‫روح شوف أنتم عملتوا معاه إيه.‬
‫وكان عاوز منك إيه؟‬
‫الشرايط.‬
‫الشرايط اللي أنا كنت بصورها‬ ‫في الرحلة زمان.‬
‫واديتهمله؟‬
‫- لأ.‬ ‫- الشرايط دي فين؟‬
‫اتحرقت.‬
‫اتنيلت حرقتها زمان بعد اللي حصل.‬
‫عايز مني حاجة تانية؟‬
‫[تنهيدة عميقة]‬
‫أنت ما جيتش ليه قلتلي علطول بعد ما قابلته؟‬
‫ولا كنت مستني حاجة تحصل؟‬
‫مش مستني حاجة.‬
‫ولا عايز أقولك ولا عايز أقوله.‬
‫أنا عايزكم كلكم كدة تسيبوني في حالي.‬
‫كلكم؟‬
‫تاني بتحط عيلتك‬ ‫مع المجرم دا في جملة واحدة؟‬
‫عيلتك اللي عملت منك بني آدم؟‬
‫ليه قيمة!‬
‫[تستمر الموسيقى الرنانة]‬
‫أنا مش عاوز أشوف خلقتك تاني.‬
‫بكرة الصبح تروح تشيل حاجتك من الشركة.‬
‫[تتوقف الموسيقى]‬
‫["يحيى"] عامل إيه يا "مالديني" دلوقتي؟‬
‫عامل زي ما أنت شايف!‬
‫["مالديني"] الحمد لله يا أستاذ "يحيى".‬
‫ما تحكيلي كدة إيه اللي حصل من الأول.‬
‫والله يا أستاذ "يحيى" هو اللي حصل بالظبط‬ ‫زي ما قلت للأسطى "فتلة".‬
‫- أنا كنت ماشي بالمكنة في أمان الله…‬ ‫- ["يحيى"] استنى.‬
‫[طقطقة لسان]‬
‫كمل يا "مالديني".‬
‫كنت ماشي في أمان الله…‬
‫ومرة واحدة لقيت حد غفني.‬
‫ما حسيتش بنفسي غير وأنا متغمي و…‬
‫ومش عارف أنا فين ولا حاسس باللي حواليا.‬
‫وبعدين؟‬
‫ولا قبلين يا أستاذ "يحيى".‬
‫في باشا سعران قد الدنيا…‬
‫فضل يضرب فيا وعدمني العافية،‬
‫لحد ما عرفته اللي فيها وقلتله مكان الورشة.‬
‫سامحني يا أسطى، غصب عني والله،‬
‫دا عدمني العافية.‬ ‫أنا كنت هموت في إيده يا أسطى.‬
‫["فتلة"] ولا يهمك ياض!‬
‫ما حصلش حاجة.‬
‫الجدعنة إنك ما تروحش فاشوش!‬
‫يعني لما قلتله على مكان الورشة،‬
‫سابك تمشي كدة عادي؟‬
‫[تتصاعد موسيقى ترقّب]‬
‫أيوة يا أستاذ "يحيى"، سابني عادي.‬
‫قال إني ماليش عازة بعد كدة.‬
‫["مالديني"] وأنا فعلًا شكلي ماليش عازة.‬
‫أستأذنكم، [يتلجلج] أنا هقوم أروّح.‬
‫["فتلة"] لا، تروّح فين؟‬
‫أنت هتبات هنا.‬
‫وأنا هروح لأمك وأختك وأطمنهم عليك، ماشي؟‬
‫اللي تشوفه يا أسطى.‬
‫["فتلة"] يلا.‬
‫قوم استحمى كدة وروق نفسك، ريحتك فاحت.‬
‫بعد إذنكم.‬
‫إيه يا "يحيى"؟‬
‫أنت مش شايف الواد منظره عامل إزاي؟‬
‫كمان بتستجوبه؟‬
‫الواد اللي مسكه دا يا "فتلة"‬ ‫ما بيحلش حد ببلاش.‬
‫أنت بتخوّنه؟‬
‫أنا قلقان…‬
‫- عليه.‬ ‫- لا، بتخوّنه.‬
‫وبتخوّني أنا كمان معاه.‬
‫اسمع يا ابن الحلال،‬
‫هي كدة جابت آخرها.‬
‫واللي جاي لوحدك.‬
‫"فتلة"، إحنا زي الاخوات.‬
‫- خلصت!‬ ‫- [تتصاعد الموسيقى]‬
‫ماشي.‬
‫[صهيل حصان]‬
‫[تتوقف الموسيقى]‬
‫"شريف" قابل "يحيى".‬
‫كان عندك حق من الأول لما شكيت إنه بيساعده.‬
‫لأ.‬
‫ما كانش بيساعده ولا حاجة.‬
‫[تتصاعد موسيقى رنانة تدريجيًا]‬
‫لو كان بيساعده كان الوضع بقى غير كدة.‬
‫أنا مش عارف ليه ما خلصتش عليه‬ ‫ساعة ما ضربته بالنار.‬
‫عشان القتل مش حاجة سهلة للدرجة دي.‬
‫ولا إيه؟‬
‫آه.‬
‫لكن أنت كنت في حالة دفاع عن النفس.‬
‫ماسموش قتل.‬
‫أمال يبقى اسمه إيه؟‬
‫اسمه دفاع عن النفس!‬
‫زي الحيوانات كدة، لما بتخاف…‬
‫بتكشر عن أنيابها.‬
‫كش ملك.‬
‫بابا.‬
‫هو أنت عمرك قتلت قبل كدة؟‬
‫[تستمر الموسيقى وتتصاعد]‬
‫تصبح على خير.‬
‫بس إحنا لسة ما خلصناش.‬
‫[تستمر الموسيقى]‬
‫[خشخشة]‬
‫[نعيق طيور]‬
‫[يصرخ] "نادية"!‬
‫سامحيني يا "نادية". [بكاء]‬
‫["ليلى"] أنت مصدقه؟‬
‫["يحيى"] أنتي مصدقاه؟‬
‫[وقع ارتطام الكرة]‬
‫[تتوقف الموسيقى]‬
‫[موسيقى طنانة]‬
‫[تتصاعد الموسيقى تدريجيًا]‬
‫هو أنت بتعمل إيه؟‬
‫- [تتوقف الموسيقى]‬ ‫- [أزيز الكاميرا]‬
‫إيه دا؟‬
‫مالك في إيه؟‬
‫بتعيطي ليه؟‬
‫[بصوت باك] ولا حاجة.‬
‫قوليلي إيه اللي حصل يا "نادية"،‬ ‫يمكن أعرف أساعدك.‬
‫العيلة الوسخة دي،‬
‫هما السبب في كل اللي أنا فيه.‬
‫محاصريني من كل حتة زي الكماشة.‬
‫عاملين عليا رباطية وأنا مش عارفة أعمل إيه.‬
‫ممكن تهدي؟‬
‫اهدي وما تخافيش من أي حاجة.‬
‫- فهميني بس هم عملولك إيه.‬ ‫- [موسيقى إلكترونية خافتة]‬
‫هو أنت اتهبلت؟‬
‫إيه اللي أنت بتعمله دا؟‬
‫يا "نادية"، أنا بجد بحبك أوي.‬
‫أنا قلت أنت نسيت الموضوع دا‬ ‫من ساعة ما بقيت مع "علي".‬
‫يا "نادية"، أنا عمري ما نسيتك لحظة.‬
‫أنا بحس إن أنا بحبك أكتر‬ ‫كل ما بشوفك مع "علي".‬
‫إيه القرف دا!‬
‫أنت عارف "علي" ولا "يحيى"‬ ‫لو حد فيهم عرف هيعملوا فيك إيه؟‬
‫هو مش "علي" دا‬ ‫اللي كنتي بتشتميه دلوقتي هو وعيلته؟‬
‫ما هي عيلتك أنت كمان!‬
‫- أنتم طلعتوا كلكم أوساخ زي بعض؟‬ ‫- "نادية"!‬
‫ورحمة أبويا،‬
‫لو حاولت تيجي جنبي ولا تتعرضلي تاني،‬
‫لأفضحك قدامهم كلهم وأقول اللي أنت هببته!‬
‫[تتصاعد الموسيقى]‬
‫"صيف 2007"‬
‫[تتوقف الموسيقى]‬